તેમણે જણાવ્યું કે ભક્તો પર અનુકંપા કરવા માટે નવદુર્ગાઓનો વિસ્તાર થયો અને અનેક કુળદેવીઓ થયા. નવરાત્રિમાં પરંપરા અનુસાર સૌએ પોતાના ગુરુ અથવા વિદ્વાન બ્રાહ્મણની આજ્ઞા પ્રમાણે માતાજીની-પોતાની કુળદેવીની ઉપાસના કરવી જોઇએ. નવરાત્રિમાં પ્રાત:, મધ્યાહ્ન અને પ્રદોષકાલમાં પૂજનનું ઘણુ મહત્વ છે. સાધકે માતાજીને પોતાની ઇન્દ્રિયોના પશુ-સ્વભાવના ત્યાગરૂપ બલિ અર્પણ કરવી જોઇએ. માંસ ભક્ષણ ન કરવુ. નવરાત્રિમાં સૂતક હોય તો માતાજીનું પૂજન બ્રાહ્મણ દ્વારા કરાવવું જોઇએ. નવરાત્રિમાં બટુક, કુમારિકા અને સૌભાગ્યવતી સ્ત્રીનું પૂજન કરવુ જોઇએ.